|  |  |
| --- | --- |
| Προπονητική Καριέρα | 1995-σήμερα |
| Ιστορία Καριέρας |
| Ως προπονητής: |
| 1995–2006 | Μοντεπάσκι Σιένα (βοηθός) |
| 1995–2006 | Μοντεπάσκι Σιένα (ομάδες νέων) |
| 2006-2012 | Μοντεπάσκι Σιένα |
| 2009-2015 | Εθνική Ιταλίας |
| 2012-2013 | Φενέρμπαχτσε Ούλκερ |
| 2016-2017 | Χάποελ Ιερουσαλήμ |
| 2017- | Αρμάνι Μιλάνο |
| Βραβεύσεις |
| Καλύτερος Προπονητής στο Ιταλικό Πρωτάθλημα (2007) |
| Προπονητής της χρονιάς στο Ισραηλινό Πρωτάθλημα (2017) |

Ο **Σιμόνε Πιανιτζιάνι** (γεννημένος στις 31 Μαΐου του 1969) είναι επαγγελματίας Ιταλός προπονητής καλαθοσφαίρισης. Από τον Ιούνιο του 2017 είναι προπονητής της ιταλικής Αρμάνι Μιλάνο.

Προπονητική καριέρα σε συλλόγους
--------------------------------

Ο Πιανιτζιάνι επιλέχθηκε ως προπονητής της ιταλικής Μοντεπάσκι Σιένα πριν τη σεζόν 2006-2007 και οδήγησε την ομάδα του στην κατάκτηση του ιταλικού πρωταθλήματος και τις 6 χρονιές που διετέλεσε στον πάγκο της ομάδας. Ανακηρύχθηκε το 2007 ως ο καλύτερος Ιταλός προπονητής.

Η σεζόν 2008-2009 στο ιταλικό πρωτάθλημα ήταν αξιέπαινη, καθώς η Μοντεπάσκι Σιένα κέρδισε το Ιταλικό Σούπερ Καπ πριν την έναρξη της σεζόν, το Κύπελλο Ιταλίας στα μέσα της σεζόν και το ιταλικό πρωτάθλημα στο τέλος κερδίζοντας όλες τις ομάδες στα play-off με συνολικό σκορ 3-0. Σε 44 αγώνες στο πρωτάθλημα εκείνη τη σεζόν, ηττήθηκε μόνο μία φορά και αυτή ενάντια στην Φορτιτούντο Μπολόνια.

Το καλοκαίρι του 2012 υπέγραψε συμβόλαιο διάρκειας 2 ετών με την Φενερμπαχτσέ Ούλκερ. Παραιτήθηκε όμως από τη θέση του προπονητή της τουρκικής ομάδας τον Φεβρουάριο του 2013, επικαλούμενος προσωπικά ζητήματα. Την περίοδο της παραίτησής του, η Φενερμπαχτσέ Ούλκερ βρισκόταν στην κορυφή τoυ Τουρκικού πρωταθλήματος και στην έβδομη θέση από τις 8 ομάδες στο Top-16 της Ευρωλίγκας.

Τον Ιούνιο του 2016 υπέγραψε συμβόλαιο διάρκειας 2 ετών με την Χάποελ Ιερουσαλήμ ενώ τον Ιούνιο του 2017 επέστρεψε στην Ιταλία για να προπονήσει την Αρμάνι Μιλάνο.

Εθνική Ιταλίας
--------------

Ο Πιανιτζιάνι έγινε προπονητής της αντρικής εθνικής ομάδας της Ιταλίας το 2009 όπου παρέμεινε έως και το 2015. Ήταν προπονητής της Εθνικής Ιταλίας στο Ευρωμπάσκετ 2011, στο Ευρωμπάσκετ 2013 και στο Ευρωμπάσκετ 2015.

Τίτλοι και Επιτυχίες
--------------------

Ως προπονητής έχει κατακτήσει 6 πρωταθλήματα με την Μοντεπάσκι Σιένα (2007,2008,2009,2010,2011 και 2012), 5 Ιταλικά Σούπερ Καπ (2007-2008, 2008-2009, 2009-2010, 2010-2011, 2011-2012) και 4 Κύπελλα Ιταλίας (2009, 2010, 2011, 2012) ενώ συμμετείχε σε 2 Final Four της Ευρωλίγκας το 2008 και το 2011. Ακόμη, έχει κατακτήσει ένα Κύπελλο Τουρκίας το 2013 με την Φενερμπαχτσέ Ούλκερ και το Ισραηλινό Σούπερ Καπ το 2016 με την Χάποελ Ιερουσαλήμ. 

Ως βοηθός προπονητή κατέκτησε το Κύπελλο Σαπόρτα με την Μοντεπάσκι Σιένα το 2002, το ιταλικό πρωτάθλημα το 2004 και το Ιταλικό Σούπερ Καπ τη σεζόν 2004-2005. Ως βοηθός μετράει και 2 συμμετοχές σε Final Four Ευρωλίγκας το 2003 και το 2004.

Παραπομπές
----------

1. ↑  PIA-SIM. Ανακτήθηκε στις 24  Απριλίου 2022.
2. ↑  «Simone Pianigiani, Montepaschi Siena». *Welcome to EUROLEAGUE BASKETBALL* (στα Αγγλικά). Ανακτήθηκε στις 26 Δεκεμβρίου 2018.
3. ↑  «Montepaschi, coach Pianigiani together till 2011». *Welcome to EUROLEAGUE BASKETBALL* (στα Αγγλικά). Ανακτήθηκε στις 26 Δεκεμβρίου 2018. [*νεκρός σύνδεσμος*]
4. ↑  «Στη Φενέρμπαχτσε ο Πιανιτζιάνι». *Onsports.gr*. 23 Ιουνίου 2012. Ανακτήθηκε στις 26 Δεκεμβρίου 2018.
5. ↑  Φεβ. 2013 | 16:19. «Τέλος ο Πιανιτζιάνι». *Contra.gr*. Ανακτήθηκε στις 26 Δεκεμβρίου 2018.
6. ↑  «Ο Πιανιτζιάνι συμφώνησε με την Χάποελ Ιερουσαλήμ». *www.sport24.gr*. Ανακτήθηκε στις 26 Δεκεμβρίου 2018.
7. ↑  «Πιανιτζιάνι και επίσημα στην Αρμάνι». *www.sport24.gr*. Ανακτήθηκε στις 26 Δεκεμβρίου 2018.
8. ↑  in.gr (19 Δεκεμβρίου 2009). «Ο Πιανιτζιάνι στον πάγκο της εθνική Ιταλίας στο μπάσκετ». *in.gr*. Ανακτήθηκε στις 26 Δεκεμβρίου 2018.
9. ↑  «Τέλος ο Πιανιτζιάνι από την εθνική Ιταλίας». *www.sdna.gr*. Ανακτήθηκε στις 26 Δεκεμβρίου 2018.